[{"text_idx": "#000001", "text": "Jen la nova numero de Revuo Kontakto \u2013 la c\u0302eftemo de la numero estas C\u0302ukpilko \u2013 La sporto de la paco. La abonantoj povas els\u0302uti la elektronikan version de la revuo."}, {"text_idx": "#000003", "text": "Enkonduko de la redaktoro Rogener Pavinski"}, {"text_idx": "#000004", "text": "\u201cKonsento konstruas, malpaco detruas(1)\u201d. Kvankam ankorau\u0306 nun en multaj lokoj regas la terura etoso de malpaco \u2015 vidu la situacion de Venezuelo, ekzemple \u2015 mi kurag\u0302as diri ke nuntempe la homaro strebas eviti militon pli ol antau\u0306e. C\u0302u tiu aserto pravas lau\u0306 vi? Kaj plie, c\u0302u eble la sporto, en siaj diversaj manifestacioj, favoras al pli pacema mondo? Kvankam nemalofte, sporto estas pus\u0302ata de emocioj disputaj kaj batalemo propraj de militemo \u2015 tre konata estas la agresemo en piedpilko ekzemple \u2015 ili lau\u0306 mi, iom post iom rafinig\u0302is en sporto. Eble tial tac\u0302mentoj farig\u0302is teamoj. Sed ne c\u0302iuj sportoj estas similaj."}, {"text_idx": "#000006", "text": "C\u0302ar mi j\u0302us revenigis al miaj pensoj tiun jam foran, tamen neforgeseblan, sperton de la IJK en 2002, mi donu spacon al alia rememoro. Tie mi havis unuafoje la s\u0302ancon trovi originalajn diskojn de Esperanto-muziko. Kiel granda entuziasmulo de muziko (tiam precipe de rokmuziko) mi tuj ac\u0302etis tri KD-ojn, inter kiuj S\u0302ako, de la grupo La Porkoj. La unua disko de Alejandro Cossavella multe diferencas stile de lia plej lasta Tro, albumo lanc\u0302ita partnere kun la muzikgrupo Vojag\u0302o, tamen la esenco restas sama. En la intervjuo kun li vi povos koni iom pli pri la maniero, kiel li laboras kaj pri lia kariero."}, {"text_idx": "#000007", "text": "Mi ege felicxas kaj dankas pro la artikolo pri Cxukpilko. Pere de esperanto on povas ankoraux multe disvastigi la sporton cetere pro la simileco de ideologio de esperanto pri paco, respekto kaj frateco !"}]